

H/v Conan Doyle en Lion Cachet

🖂 11 VANDERBIJLPARK 1900

🕿 (016) 933-4774

E-pos: eligwa@mweb.co.za

 Laerskool Eligwa

26 Julie 2021

Geagte Ouers / Voogde

**NUUSBRIEF NR. 10 VAN 2021**

Baie welkom terug na die vakansie. Ons glo en vertrou dat u ‘n aangename rustyd met u kind(ers) geniet het. Neem asseblief kennis van die volgende sake:

**1. AKADEMIE**

U kind sal sy/haar vorderingsverslag Vrydag ontvang. Ons amptelike ouermiddag is op Dinsdag, 3 Augustus 2021 **vanaf 14:00 tot 16:00.** Slegs leerders wat briewe ontvang se ouers word uitgenooi na die ouermiddag. Omrede dit al hoe meer onveilig word om in die aande rond te ry, versoek ons u om by bogenoemde tye hou. Die ouermiddag is vir alle leerders vanaf Gr. 1 – Gr. 7. Ons doen ‘n vriendelike beroep op ouers om by die punt te bly en u kind se leerprobleme met sy / haar onderwyser te kom bespreek. Parkering is beskikbaar op die B-rugbyveld. Covid-19 protokol sal toegepas word. Onthou asseblief u masker. Geen kinders sal op die terrein toegelaat word nie en slegs 1 ouer per gesin. Aan die einde van elke skooldag moet die leerlinge se temperatuur weer gemeet en aangeteken word. Baie akademiese tyd gaan dus aan die einde van elke skooldag verlore. Vanaf Maandag 2 Augustus 2021, sal die skool vir Gr. 4 – 7 leerlinge dus om 14:00 sluit. As gevolg van ‘n departementele vergadering sal die skool more vir Gr.3-7 leerlinge om 13:00 sluit. Gr.RR - 2 sal normale tyd sluit. Dankie vir u begrip in die verband.

**2. PERSONEELSAKE**

 Baie geluk aan Juf. Annette Coetzee met die geboorte van haar pienkvoet. Mag sy vir julle sommer baie vreugde verskaf.

 Baie welkom aan Mev. Johanna Gouws. Mag u sommer baie gelukkig wees en vinnig

 inskakel in ons gemeenskap.

**3. GRAAD 1 INSKRYWINGS VIR 2022**

 Ons wil graag die papierwerk rondom die Gr. 1 inskrywings vir 2022 so gou as moontlik finaliseer. Ons versoek dus al die voornemende Gr. 1 ouers van 2022 om die nodige dokumentasie by die kantoor te kom afhaal en so gou doenlik te voltooi. U kan dit dan inhandig by Mev. Nel in die kantoor. Ons het nog geen inligting ontvang rakende die aanlyn inskrywings vir 2022 nie en sal u laat weet indien ons enige kommunikasie ontvang in die verband.

**4 LANGNAWEKE**

Neem nou alreeds kennis van die volgende: Maandag, 9 Augustus is Vrouedag. Die naweek van 7 Augustus tot 9 Augustus is dus ‘n langnaweek. Vrydag, 24 September is Erfenisdag. Die naweek van 24 September tot 26 September is dus ook ‘n langnaweek.

2

**5. RUGBYRAAI**

 Op 7 Augustus 2021 speel die Britse en Ierse Leeus teen die Springbokke en ons beplan weer ‘n rugbyraaikompetisie. Dankie byvoorbaat vir u positiewe gesindheid en ondersteuning.

**6. BUITEMUURSE AKTIWITEITE**

 Ons het reeds in die vorige skrywe melding gemaak dat ons wel voortgaan met krieket hierdie seisoen. Baie sterkte aan ons krieketseuns vir die liga wat voorlê en maak seker dat julle nie ‘n oefening mis nie. Wees ook verseker dat die Covid-19 protokol heeltyd toegepas sal word.

**7 QR KODE**

 Soos reeds in vorige skrywes vermeld, beplan ons om die nuusbriewe in die toekoms met ‘n QR kode met u te kommunikeer. Dit sal die skool baie geld spaar t.o.v. papier en ink en dit sal ook verseker dat u die nuusbriewe ontvang .U kan dus sien hoe belangrik dit is dat ons u korrekte selfoonnommer het. U sal gedurende die 3de kwartaal ‘n magneet QR Kode ontvang wat u teen die yskas kan opsit.

**8. BELANGRIKE DATUMS**

Dinsdag, 3 Augustus : Ouermiddag Gr.1 – 7 (14:00 tot17:00)

 Vrydag, 6 Augustus : Koekverkoping Gr. 2 en Gr. 3

 Maandag, 9 Augustus : VROUEDAG

 Vrydag, 3 September : Detensieklas

 Vrydag, 17 September : Prefekvergadering – 13:50

 Donderdag, 23 September : WATERKASKENADES/COLOUR

 RUN KARNAVAL

 Vrydag, 24 September : ERFENISDAG

 Vrydag, 1 Oktober : Skool sluit.

Groete

**B.D. BOSHOFF**

**HOOF**

****